Okresná prokuratúra Brezno 
Boženy Němcovej 3, 977 31 Brezno 	

Sp. zn. : 1 Pv 80/14/6603	Brezno, 15.4.2014
EEČ : 2-46-39-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Brezno
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	v období od 11.09.2013 do súčasnej doby si neplnil riadne svoju povinnosť, ktorá mu bola určená rozsudkom Okresného súdu v Brezne sp. zn. XXXXX zo dňa XXXXX, právoplatným dňa XXXXX, na základe ktorého mal prispievať na výživu syna XXXXX, nar. XXXXX, sumou vo výške 49,70 € mesačne vždy do 15-teho dňa v mesiaci vopred k rukám jeho matky XXXXX, trvale bytom XXXXX, XXXXX, v dôsledku čoho za uvedené obdobie nezaplatil na výživnom sumu vo výške 331,40 € vyčíslenú do mesiaca marec 2014 vrátane, ktorú dňa 09.04.2014 poštovou poukážkou na sumu 382,- € uhradil,

	lebo zanikla trestnosť činu.

Odôvodnenie:
	Skráteným vyšetrovaním, ktoré vykonala poverená príslušníčka OR PZ OO PZ XXXXX pod č. XXXXX bol zistený nasledovný skutkový stav:

	Obvinený XXXXX si v období od 11.09.2013 do súčasnej doby neplnil riadne svoju povinnosť, ktorá mu bola určená rozsudkom Okresného súdu v Brezne sp. zn. XXXXX zo dňa XXXXX, právoplatným dňa XXXXX, na základe ktorého mal prispievať na výživu syna XXXXX, nar. 12.06.1996, sumou vo výške 49,70 € mesačne vždy do 15-teho dňa v mesiaci vopred k rukám jeho matky XXXXX, trvale bytom XXXXX, XXXXX. V dôsledku toho za uvedené obdobie nezaplatil na výživnom na mal. XXXXX sumu vo výške 331,40 € vyčíslenú do mesiaca marec 2014 vrátane, ktorú dňa 09.04.2014 poštovou poukážkou na sumu 382,- € uhradil oprávnenej osobe XXXXX. 

	Obvinený XXXXX sa v prípravnom konaní po zákonnom poučení ku skutku, ktorý sa mu kladie za vinu, priznal. Uviedol, že s bývalou priateľkou XXXXX má spoločného syna XXXXX, na ktorého mu bolo určené rozsudkom Okresného súdu v Brezne sp. zn. XXXXX zo dňa XXXXX, právoplatným dňa XXXXX prispievať na jeho výživu sumou vo výške 49,70 € mesačne vždy do 15-teho dňa v mesiaci vopred k rukám XXXXX. Je si vedomý toho, že vyživovaciu povinnosť si neplnil od 11.09.2013, v dôsledku čoho do mesiaca marec 2014 nezaplatil na výživnom sumu vo výške 331,40 €, ktoré sa však bude snažiť čo najskôr uhradiť. 

	Svedkyňa - poškodená XXXXX v prípravnom konaní po zákonnom poučení ku skutku okrem iného uviedla, že XXXXX si od 11.09.2013 neplní vyživovaciu povinnosť, ktorá mu bola určená rozsudkom Okresného súdu v Brezne sp. zn. XXXXX zo dňa XXXXX, právoplatným dňa XXXXX, na základe ktorého mal prispievať na výživu syna XXXXX, nar. XXXXX, sumou vo výške 49,70 € mesačne vždy do 15-teho dňa v mesiaci vopred k jej rukám. Do marca 2014 jej nezaplatil na výživnom 331,40 €. Ako uviedla ešte v zápisnici o trestnom oznámení, jej syn v dôsledku neplnenia si vyživovacej povinnosti nebezpečenstvom núdze netrpí, riadne sa o neho stará a má všetko čo potrebuje k vzdelávaniu a živobytiu, z čoho vyplýva, že čin nemal trvalo nepriaznivé následky. 
	
	Ďalej boli do vyšetrovacieho spisu zabezpečené listinné dôkazy,a to okrem zápisnice o trestnom oznámení XXXXX a rozhodnutie ÚPSVaR XXXXX č. XXXXX zo dňa XXXXX o určení náhradného výživného, aj rozsudok Okresného súdu XXXXX sp. zn. XXXXX zo dňa XXXXX, právoplatný dňa XXXXX, ktoré preukazujú zistený skutkový stav, ako aj povinnosť XXXXX plniť si vyživovaciu povinnosť voči mal. XXXXX vo vyššie uvedenej výške.

	Zo správ ÚPSVaR XXXXX vyplýva, že XXXXX nebol za obdobie, ktoré je predmetom trestného stíhania, poberateľom dávky v hmotnej núdzi, ani osobou, ktorá by bola vedená v evidencii uchádzačov o zamestnanie. Ďalej boli do vyšetrovacieho spisu zabezpečené správa zo živnostenského registra, z ktorej vyplýva, že XXXXX nie je v ňom vedený, ako aj výpis z LV, z ktorého vyplýva, že XXXXX má vlastníctve určitú nehnuteľnosť, ako aj rodný list mal. XXXXX a potvrdenie o návšteve školy spolu s prehľadom nezaplateného výživného.

	Dňa 09.04.2014 uhradil XXXXX oprávnenej osobe poštovou poukážkou výživné vo výške 382,- €, čo predstavuje zaplatené výživné do konca mesiaca apríl 2014. Ďalej boli do vyšetrovacieho spisu zabezpečené aj správy o priestupkoch a odpis z registra trestov obvineného XXXXX. 

	Prečinu zanedbania povinnej výživy podľa § 207 ods. 1 Tr. zák. sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.

	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 

	Podľa § 86 ods. 1 písm. a) Tr. zák. trestnosť trestného činu zanedbania povinnej výživy podľa § 207 Tr. zák. zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Vzhľadom na vyššie uvedené skutočnosti mám za to, že bolo jednoznačne preukázané, že sa stal skutok, pre ktorý sa trestné stíhanie viedlo, že tento naplnil  znaky trestného činu, z ktorého bol XXXXX dôvodne podozrivý a že bolo preukázané, že sa ho dopustil obvinený. Keďže však obvinený uhradil výživné v celom rozsahu, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Juraj Polakovič
prokurátor